
			AGINTARIAK ETA LANGILERIA

			Izendapenak, egoerak eta gorabeherak

			SEGURTASUN SAILA

			EBAZPENA, 2024ko urtarrilaren 30ekoa, Segurtasun saileko Administrazio eta Zerbitzuen sailburuordearena, zeinaren bidez jakinarazten baita Polizia eta Larrialdietako Euskal Akademiako iragarki-oholean argitaratu dela 2023ko azaroaren 7ko Ebazpena, kide bat oinarrizko eskalako agente kategoriarekin Ertzaintzako karrerako funtzionario izendatzeari buruzkoa.

			Polizia eta Larrialdietako Euskal Akademiaren zuzendari nagusiak 2016ko apirilaren 12an eman zuen Ebazpenaren (Ertzaintzaren Oinarrizko Eskalako Agente Kategorian sartzeko hautaketa-prozeduraren deialdiari buruzkoaren) hamahirugarren oinarriarekin bat etorriz (apirilaren 25eko EHAA, 77. zk.) eta Segurtasun Saileko egitura organiko eta funtzionalari buruzko urtarrilaren 19ko 6/2021 Dekretuaren 9. artikuluak ematen dizkidan eskumenak direla bide, honako hau

			EBAZTEN DUT:

			Lehenengoa.– Jakinarazten da 2023ko azaroaren 8an argitaratu dela Polizia eta Larrialdietako Euskal Akademiako iragarki-oholean Administrazio eta Zerbitzuen sailburuordearen 2023ko azaroaren 7ko Ebazpena, kide bat oinarrizko eskalako agente kategoriarekin Ertzaintzako karrerako funtzionario izendatzeari buruzkoa.

			Bigarrena.– Ebazpen honek ez dio amaiera ematen administrazio-bideari, eta, beraren aurka, gora jotzeko errekurtsoa aurkez diezaiokete interesdunek Jaurlaritzako lehenengo lehendakariorde eta Segurtasuneko sailburuari, hilabeteko epean, ebazpena Euskal Herriko Agintaritzaren Aldizkarian argitaratzen denetik hasita.

			Vitoria-Gasteiz, 2024ko urtarrilaren 30a.

			Administrazio eta Zerbitzuen sailburuordea,

			RICARDO ITUARTE AZPIAZU.

